КОМИ РЕСПУБЛИКАЛÖН ОЛАНПАС

**«Коми Республикаын олысьяслы социальнöй отсöг йылысь» Коми Республикаса Оланпасӧ вежсьöмъяс пыртöм йылысь**

Примитöма Коми Республикаса

Каналан Сöветöн 2012 вося урасьöм тöлысь 16 лунö

**1 статья.** Пыртны «Коми Республикаын олысьяслы социальнöй отсöг йылысь» Коми Республикаса Оланпасö (Коми Республикаса канму власьт органъяслöн индöд-тшöктöмъяс, 2005, 3 №, 3765 ст.; 12 №, 4109 ст.; 2006, 1 №, 4180 ст.; 7 №, 4483 ст.; 2007, 2 №, 4703, 3 №, 4726 ст.; 4746 ст.; 6 №, 4835 ст.; 11 №, 5141 ст.; 2008, 5 №, 199 ст.; 11 №, 607 ст.; 609 ст.; 12 №, 725 ст.; 2009, 40 №, 736 ст.; 49 №, 991 ст.; 2010, 16 №, 296 ст.; 24 №, 577 ст.; 44 №, 1026 ст.; 2011, 5 №, 96 ст.; 6 №, 110 ст.; 14 №, 354 ст.; 23 №, 597 ст.; 37 №, 971 ст.) татшöм вежсьöмъяс:

1. 2 статьяса 1 юкӧнӧ содтыны татшӧм 62 пункт:

«62) сетны быдтӧлысся компенсацияӧн уджавны вермысь уджавтӧм ӧтка батьлы либӧ мамлы (тӧралысьяслы), кодъяс видзӧдӧны инвалид-челядь бӧрся 18 арӧсӧдз, - быд инвалид-кага вылӧ;».

2. 15 статьяын:

1) статья нимын «инвалидъясӧс» кыв бӧрын содтыны «, семьяяс, кодъяслӧн эм инвалид-челядь,» кывъяс;

2) 1 юкӧнын:

а) 7 пунктын «Коми Республикаса Веськӧдлан котырӧн.» кывъяс вежны «Коми Республикаса Веськӧдлан котырӧн;» кывъясӧн;

б) содтыны татшӧм 8 пункт:

«8) быд инвалид-кага вылӧ быдтӧлысся компенсацияӧн мынтӧм уджавны вермысь уджавтӧм ӧтка батьлы либӧ мамлы (тӧралысьяслы), кодъяс видзӧдӧны инвалид-челядь бӧрся 18 арӧсӧдз, мый урчитӧма Коми Республикаса Веськӧдлан котырӧн индӧм пӧрадокӧн, ыдждаӧн да условиеяс серти.».

3. Содтыны татшӧм 16.2 статья:

«**16.2. статья. Нӧбасьысь нывбабаяслы социальнӧй отсӧг сетан мераяс**

Нӧбасьысь нывбабаяслы, кодъяс олӧны Коми Республикаса Веськӧдлан котырӧн урчитӧм Коми Республикаса сьöкыда воöдчан местаясын, сетсьӧ Коми Республикаса йöзлысь дзоньвидзалун видзан учреждениеясӧ, кӧні сетӧны нöбасигöн да кага чужтан кадколастӧ медицина отсӧг, консультация сетан, кага чужтан местаӧ да бӧр туйысь рӧскод бергӧдӧмӧн социальнӧй отсӧг - Коми Республикаса Веськӧдлан котырлӧн пӧрадокӧн, ыдждаӧн да условиеяс серти.».

4. 21 статьяса 2 пунктын:

1) содтыны татшӧм «ф» подпункт:

«ф) Коми Республикаса сьöкыда воöдчан местаяслӧн лыддьӧг да Коми Республикаса йöзлысь дзоньвидзалун видзан канму учреждениеяслӧн лыддьӧг, кодъяс сетӧны нöбасигöн да кага чужтан кадколастӧ медицина отсӧг;»;

2) «х» подпункт лыддьыны «ф» подпунктӧн.

**2 статья.** Тайö Оланпасыс вынсялö дас лун мысти сійöс официальнöя йöзöдӧмсянь.

Тайӧ Оланпаслӧн положениеясыс лӧсялӧны инӧда йитӧдъяс дорӧ, кодъяс артмисны 2012 вося тӧвшӧр тӧлысь 1 лунсянь 2014 вося ӧшым тӧлысь 31 лунӧдз кадколастӧ.

Коми Республикаса Веськӧдлан котырлы вайöдны ассьыс нормативнöй инӧда актъяссö тайö Оланпас серти.

Коми Республикаса Юралысь В.М. Гайзер

Сыктывкар

2012 вося урасьӧм тöлысь 24 лун

8-РЗ №

Н. Воробьева - 2320 пас